# விக்கிப்பீடியா:ஆலமரத்தடி/தொகுப்பு121

## விக்கி மேம்படுத்தப்பட்ட பயிற்சி – ராஞ்சி

29.06.2018 முதல் 01.07.2018 வரை ராஞ்சியில் நடைபெற்ற விக்கிப்பீடியா மேம்படுத்தப்பட்ட பயிற்சியில் உலோ செந்தமிழ்க் கோதை, தகவல் உழவன், கி.மூர்த்தி ஆகிய நாங்கள் மூவரும் தமிழ் மொழியின் சார்பாக கலந்து கொண்டோம்.  
பயணம், உபசரிப்பு, தங்குமிடம், பயிற்சி ஆகிய நான்கைப் பற்றியும் திருப்தி என்று மனமகிழ்ச்சியுடன் ஒரே வார்த்தையில் சொல்லி முடித்துக் கொள்ள மனம் சங்கடப்படுகிறது. இணையதளம் மற்றும் சமூக மையம் சார்பாக அஜய் குமார், டிட்டோ, தன்வீர், சாய்லேசு ஆகியோருக்கு தமிழ் விக்கியின் சார்பாக நன்றிகளைத் தெரிவித்துக் கொள்கிறோம்.  
28.06.2018 மாலையில் நடைபெற்ற அறிமுக அமர்வில் கலகலப்புடன் சுயஅறிமுகம் செய்துகொண்டோம். பஞ்சாப் சகோதரி மானவின் வித்தியாசமான கேள்விகளால் இறுக்கம் தளர்ந்து மாநில எல்லைகள் மறைந்தன. சிரிப்பும் மகிழ்ச்சியும் துள்ளி விளையாடும் ஒரு விக்கிக் குடும்பம் அப்போதே உருவாகிவிட்டது.  
- நாள் 1 : 29 சூன் 2018  
Why We are here? என்ற கேள்வியுடன் தன்வீர் விக்கிப்பீடியாவின் மேம்படுத்தப்பட்ட பயிற்சியை தொடங்கினார்.
உள்ளடக்கம் மிகுந்த தரமான கட்டுரைகளை உருவாக்குவதற்கு விக்கிப்பீடியர்கள் என்னவெல்லாம் செய்யலாம் என்பதை பகிர்ந்து கொள்ளவே இங்கு ஓர் அணியாகத் திரண்டிருக்கிறோம் என்ற திட்டோவின் பதிலுடன் அன்றைய நிகழ்ச்சிகள் தொடர்ந்தன.  
செய்தித்தாள்கள், புத்தகங்கள், வலைப்பூக்கள், இணையதளங்கள், நடப்பு நிகழ்வுகள் முதலியன புதிய கட்டுரைகளை உருவாக்க எவ்வாறு உதவுகின்றன? ஒவ்வொரு மொழியிலிருந்தும் எடுத்துக்காட்டுகள், சந்தித்த சிக்கல்கள், நம்பகத்தன்மை, குறிப்பிடத்தகமை போன்ற பல கோணங்களில் கருத்துகள் பகிர்ந்து கொள்ளப்பட்டன.
ஒரு விக்கிப்பீடியா கட்டுரையின் கட்டமைப்பு இப்படி இருந்தால் நலமாக இருக்கும் என சுட்டிக் காட்டப்பட்டது.  
https://docs.google.com/document/d/1Z7Y1LUDgRpOx6bN6y666qPOKePsPKF4E5P79mIUAcaA/edit?usp=sharing  
என்ன?, எப்பொழுது?, ஏன்?, எதற்கு?, யார்?, எப்படி? போன்ற வினாக்களுக்கு விடையளிக்கும் பத்தியாக கட்டுரையின் முன்னுரை பத்தி அமைந்தால் கட்டுரை சிறப்பானதாக அமைந்துவிடும் என்ற கருத்து அனைவராலும் ஏற்றுக் கொள்ளப்பட்டது.  
முன்னுரைப் பத்திக்கு துணையாக தகவல் பெட்டி இடம்பெற்றால் விக்கிக் கட்டுரைக்கு கூடுதல் சிறப்பும் கிடைத்து விடுவதாக சுட்டிக் காட்டப்பட்டது.  
தற்செயலாக விக்கிப்பீடியாவிற்குள் காலடி எடுத்து வைத்து கட்டுரைகள் ஆக்கும் புதியவர்களின் படைப்புகளை உடனடியாக நீக்கிவிடுதலை தவிர்க்க வேண்டும். வழிகாட்டியாக, உதவி செய்பவராக அவர்களின் கட்டுரையை திருத்தியும், உள்ளடக்கம் மற்றும் மேற்கோள்கள் இணைத்தும் நாம் கருணை காட்டினால் அவர்களை தக்கவைத்துக் கொள்ளமுடியும் என்ற கருத்து இடையில் முன்வைக்கப்பட்டது.  
பதிப்புரிமை மீறாத கட்டுரைகளை உருவாக்க வேண்டும் என்ற கருத்து வலியுறுத்தப்பட்டது.
உரிமை – கிரியேட்டிவ் காமன்சு எல்லோரும் படிக்கலாம். பகிரலாம் என்ற உரிமை அளிக்கப்பட்ட படைப்புகளை கட்டுரையாக்குவது சிக்கல் இல்லாதது என்று பதிவு செய்யப்பட்டது. http://freetamilebooks.com/  
முதன்மை தலைப்பிலிருந்து விலகிச் சென்ற விவாதம் மீண்டும் கட்டுரையின் கட்டமைப்பை நோக்கித் திரும்பியது. ஆரோக்கியமான விவதங்களுக்குப் பின்னர் தகவல் பெட்டி, அவசியமான படங்கள், அளவான பத்திகள், அவசியமான பிரிவுகள், அங்கீகரிக்கப்பட்ட புள்ளிவிவரங்கள் நம்பத்தகுந்த மேற்கோள்கள், விக்கியாக்கம், விக்கி உள்ளிணைப்புகள், புற இணைப்புகள் என பல்வேறு உறுப்புகளையும் கட்டுரையின் உடற்பகுதி பெற்றிருந்தால் கட்டுரை ஆரோக்கியமானதாக இருக்கும் என்ற முடிவு எட்டப்பட்டது.  
முன்னுரை பத்திக்கு முன்னதாக இடப்படும் தலைப்புக் குறிப்பு (Hat notes) வார்ப்புரு இடுதல் நடைமுறையின் பயன்கள் அறிமுகப்படுத்தப்பட்டன.  
https://en.wikipedia.org/wiki/Template:Hatnote#Usage for hatnote tempt information,
https://bn.wikipedia.org/wiki/%E0%A6%9F%E0%A7%87%E0%A6%AE%E0%A6%AA%E0%A7%8D%E0%A6%B2%E0%A7%87%E0%A6%9F:Hatnote  
நன்றாக எழுதப்பட்ட கட்டுரைகள் அதிக பக்கப்பார்வையை பெறாமல் காத்திருக்கின்றன என்பதை கவனத்திற் கொள்ள வேண்டும். அதிக நீளமான கட்டுரைகள் எழுதுவதைக் காட்டிலும் அதைப் பகுதிபகுதியாகப் பிரித்து வெவ்வேறு கட்டுரைகளாக ஆக்கினால் அதிக பயனளிக்கும் என்ற ஒரு பார்வையும் அலசப்பட்டது. இதன் தொடர்ச்சியாக உடற் பகுதி பத்திகளுக்கு ஏற்ப அளவான முன்னுரைப் பகுதியை அமைப்பது கட்டுரைக்கு அழகு சேர்க்கும் என்பது பதிவு செய்யப்பட்டது.
மூன்று பத்திகள் கொண்ட கட்டுரைக்கு மூன்று பத்திகளில் முன்னுரை கொடுப்பது நன்றாக இருக்காது.  
கட்டுரையின் உடற்பகுதி 15000 எழுத்துருக்கள் என்றால் இரண்டு பத்தி முன்னுரை போதும்.
கட்டுரையின் உடற்பகுதி 30000 எழுத்துருக்கள் என்றால் மூன்று பத்தியைப் பற்றி சிந்திக்கலாம்.
கட்டுரையின் உடற்பகுதி 30000 எழுத்துருக்களுக்கு மேல் என்றால் மூன்று பத்திகளுக்கு மேற்பட்ட முன்னுரையை முயற்சிக்கலாம் என புரிதலுக்காக ஓர் உதாரணம் அரங்கில் அலசப்பட்டது.  
முன்னுரையைத் தொடர்ந்து இணைப்பில் கண்டுள்ள ஏழு விதி அமைப்பைப் பின்பற்றினால் விக்கி கட்டுரையின் உடற்பகுதி சிறப்பாக அமையும் என்று விளக்கப்பட்டது.  
https://en.wikipedia.org/wiki/The_Magical_Number_Seven,_Plus_or_Minus_Two  
தேவைக்கு அதிகமாக விவரித்தல், பொருத்தமில்லாத படங்களை இணைத்தல், போலியான இணைப்புகளைக் கொடுத்தல், தலைப்பை விட்டு விலகிச் செல்லுதல், நடுநிலைமை இன்றி எழுதுதல், சுய விமர்சனங்களை இடுதல், தேவையில்லாத சிவப்பு இணைப்புகளை விட்டுவிடுதல், எழுத்துப் பிழைகள். ஒரே மூலத்தை சார்ந்திருத்தல், குறிப்பிடத்தக்கமை இல்லாத பொருளை எழுதுதல், பதிப்புரிமை மீறல், நம்பகத்தன்மையில் குறைவு, சரியான மேற்கோள்கள் இல்லாமல் எழுதுதல், பொருத்தமில்லாத தலைப்புகள் இடுதல், நிறுத்தற் குறிகளில் கவனம் செலுத்தாமல் எழுதுதல் உள்ளிட்டவை கட்டுரையின் அழகைக் குறிக்கும் என சுட்டிக் காட்டப்பட்டது.  
https://tools.wmflabs.org/topviews/?project=mr.wikipedia.org&platform=all-access&date=2017-06&excludes=  
Wikipedia:Manual of Style/Layout -https://en.wikipedia.org/wiki/Wikipedia:Manual_of_Style/Layout#Order_of_article_elements  
தங்கள் மொழி விக்கிப்பீடியாயில் உருவாக்கப்பட்ட சில கட்டுரைகளைத் தேர்ந்தெடுத்து, அவற்றின் வடிவமைப்பு, சிறப்புகள், குறைகள் முதலியவற்றை அலசிய பயிற்சியாளர்கள் மேடைக்கு ஒவ்வொரு குழுவாக முன்வந்து சொற்பொழிவாற்றியது ஓர் இனிய அனுபவமாக அமைந்தது.  
- விக்கி நூலகம்
முதல் நாளின் முடிவில் விக்கி நூலகத்தின் வரலாறு என்ன? அதன் முக்கியத்துவம் என்ன? அதை எவ்வாறு உருவாக்குவது? நமக்கு மேற்கோள்களை அது எவ்வாறு அள்ளித் தர இயலும்? என்பது தொடர்பான தலைப்பை முன்வைத்து கிருட்டிண சைதன்யா வேல்கா ஓர் அழகான பயிற்சி வகுப்பை நடத்தினார்.
आंबेडकर - https://mr.wikipedia.org/s/3v73  
https://wikipedialibrary.wmflabs.org/  
செவிகளுக்கும் கண்களுக்கும் கிடைத்த விருந்தை மட்டும் சொல்லிவிட்டு நாவுக்கு கிடைத்த அறுசுவை உணவைப்பற்றி சொல்லாவிட்டால் நான் நடுநிலை தவறியவனாவேன்.  
மூன்று வேளையும் அறுசுவை உணவு என்று என்னால் சொல்ல முடிகிறது. ஆனால் எத்தனை வகை என்பதை என்னால் எண்ணிச் சொல்ல முடிவில்லை. உணவுக் கட்டுப்பாடு என்பதெல்லாம் இயலாத காரியமானது. வெள்ளைச் சோறு கிடைக்கவில்லை என்றபோதிலும் வீட்டு உணவு நினைப்பே வரவில்லை என்பது நிசம். ஏற்பாட்டாளர்களுக்கு மீண்டும் ஒரு முறை நன்றி சொல்ல நாங்கள் கடமைப்பட்டுள்ளோம்.--கி.மூர்த்தி (பேச்சு) 18:38, 4 சூலை 2018 (UTC)  
:அருமை. உங்கள் குறிப்பைப் படிப்பது நேரில் பயிற்சி பெற்றது போல் இருக்கிறது. வழமைக்கு மாறாக மூன்று தமிழ் விக்கிப்பீடியர்கள் கலந்து கொண்டது சிறப்பு. வருங்காலப் பயிற்சிகள், வாய்ப்புகளையும் நாம் இது போல் பயன்படுத்திக் கொள்ள வேண்டும். உங்கள் கருத்துகளையும் பதிவு செய்தால் மேலும் அறிந்து கொள்ள வாய்ப்பாக இருக்கும்.--இரவி (பேச்சு) 19:05, 4 சூலை 2018 (UTC)  
:--நந்தகுமார் (பேச்சு) 00:06, 5 சூலை 2018 (UTC)
:--மா. செல்வசிவகுருநாதன் (பேச்சு) 02:36, 5 சூலை 2018 (UTC)